173 lærere på Aalborg Handelsskole scorede knap 80.000 kroner hver i overarbejde i 2010. Og med det er Aalborg Handelsskole på tredjepladsen over de erhvervsskoler, der udbetaler flest penge i overabejde på landsplan. Det skriver Avisen.dk. Der har været kritik af erhvervsskolerne, fordi der i alt overarbejdes for 380 millioner kroner årligt, og det forhindrer nye og unge lærere i at få en fod indenfor. Direktøren på Aalborg Handelsskole, Poul Søe Jeppesen er ikke stolt af sin nye rekord. - Det er et problem at nyuddannede ikke kommer i job. Det tager jeg på mig, der kunne vi godt gøre det bedre, siger han.

Referat:
Aalborg Handelsskole indtager en 3. plads over de erhvervsskoler, der udbetaler flest penge i overarbejde.